smcproject/ml-wiki-sentences huggingface dataset:
ആസ്ട്രോണമിക്കൽ യൂണിറ്റ് (Astronomical Unit), പ്രകാശവർഷം (Light-year), പാഴ്സെക് (Parsec) മുതലായ ഏകകങ്ങളാണ്‌ ജ്യോതിശാസ്ത്രത്തിൽ സാധാരണയായി ഉപയോഗിക്കുന്നത്.
രസതന്ത്രത്തിൽ (Chemistry) വളരെ ചെറിയ വസ്തുക്കളുടെ വലിപ്പവും അവക്കിടയിലെ ചെറിയ ദൂരവും മറ്റും സൂചിപ്പിക്കാനാണ്‌ ഏകകങ്ങൾ ഉപയോഗിക്കുന്നത്.
ഈ ഏകകങ്ങൾ സാധാരണത്തേതിനേക്കാൾ ചെറുതായിരിക്കും.
നാനോമീറ്റർ (Nanometer), ആംഗ്സ്ട്രോം (Angstrom), മൈക്രോൺ (Micron) മുതലായ ഏകകങ്ങളാണ്‌ രസതന്ത്രത്തിൽ സാധാരണയായി ഉപയോഗിക്കുന്നത്.
പുല്ലേല ഗോപീചന്ദ് ഇംഗ്ലീഷ് വിലാസം https://ml.wikipedia.org/wiki/Pullela_Gopichand
പുല്ലേല ഗോപീചന്ദ് (Telugu : పుల్లెల గొపీచంద్) (ജനനം 16 നവംബർ 1973 ഇന്ത്യൻ ബാഡ്മിന്റൺ താരമാണ്.
2001-ൽ ആൾ ഇംഗ്ലണ്ട് ഓപ്പൺ ബാഡ്മിന്റൺ ചാമ്പ്യൻഷിപ്പിന്റെ ഫൈനലിൽ ചൈനയുടെ ചെൻ ഹോങിനെ പരാജയപ്പെടുത്തി.
പ്രകാശ് പാദുകോണിനു ശേഷം ഈ നേട്ടം കൈവരിക്കുന്ന രണ്ടാമത്തെ ഭാരതീയനാണ് ഗോപീചന്ദ്.
2001-ൽ അദ്ദേഹത്തിന് രാജ്യം രാജീവ് ഗാന്ധി ഖേൽരത്ന പുരസ്കാരം സമ്മാനിച്ചു.
പക്ഷേ പിന്നീട് പരിക്കുകൾ മൂലം അദ്ദേഹത്തിന്റെ റാങ്ക് 2003-ൽ 126-ലേയ്ക്ക് താണു.
2005-ൽ അദ്ദേഹത്തിന് പത്മശ്രീ നൽകി ആദരിച്ചു.
2012-ൽ മുൻ ബാഡ്മിന്റൺ താരങ്ങളായ സഞയ് ശർമയും ശാചി ശർമയും ചേർന്ന്  അദ്ദേഹത്തിന്റെ ജീവചരിത്രം "പുല്ലേല ഗോപീചന്ദ്: ദി വേൾഡ് ബിനീത് ഹിസ് ഫീറ്റ്" പുറത്തിറക്കി.
നിലവിൽ അദ്ദേഹം ഹൈദ്രാബാദിൽ ഗോപീചന്ദ് ബാദ്മിന്റൻ അക്കാദമി നടത്തുന്നു.
ഇപ്പോൾ രാജ്യത്തെ മികച്ച ബാഡ്മിന്റൺ പരിശീലകരിൽ ഒരാളും ദ്രോണാചാര്യ പുരസ്കാര ജേതാവും ആണ്.
സൈന നേവാൾ , പി. കശ്യപ് തുടങ്ങിയ പ്രതിഭാധനന്മാർ ഗോപീചന്ദിന്റെ ശിഷ്യഗണത്തിൽപ്പെടുന്നവരാണ്.
പുല്ലേലിക്കുഞ്ചു
മലയാളത്തിലെ ആദ്യകാല നോവലുകളിലൊന്നാണു് പുല്ലേലിക്കുഞ്ചു .
ആർച്ച് ഡീക്കൻ കോശിയാണ് രചയിതാവു്.
ജ്ഞാനനിക്ഷേപം മാസികയിൽ 1860-ൽ ഖണ്ഡശ പ്രസിദ്ധീകരിച്ച ഈ കൃതി കേരളത്തിന്റെ പഴയകാല സാമൂഹ്യയാഥാർത്ഥ്യങ്ങളൂം കീഴാള ജീവിത പ്രശ്നങ്ങളും പങ്കുവയ്ക്കുന്നു.1882ൽ പുസ്തക രൂപത്തിൽ  പ്രസിദ്ധീകൃതമായി .
ഈ ക്യതി ഇപ്പോൾ നോവൽ പഴമ എന്ന പരമ്പരയിൽ ചിന്ത പബ്ലിഷേഴ്സ് പ്രസിദ്ധീകരിച്ചിട്ടുണ്ടു്.
പുല്ലേലികുഞ്ചുപിള്ള, രാമപ്പണിക്കർ എന്നിവരുടെ സംഭാഷണവും ബൈബിൾ വില്പനക്കാരുടെ പ്രസംഗവുമാണു് ഇതിന്റെ ഉള്ളടക്കം.
ഒന്നാം ഭാഗത്ത് ജാതിഭേദത്തെക്കുറിച്ചും രണ്ടാം ഭാഗത്ത് ബിംബാരാധനയെക്കുറിച്ചുമുള്ള സംവാദമാണു്.
മൂന്നാം ഭാഗത്തു് ബൈബിൾ കച്ചവടക്കാരന്റെ ക്രിസ്തു മഹത്ത്വപ്രസംഗമാണു്.
ആദ്യ മലയാള നോവൽ?
മലയാളത്തിലെ ആദ്യ നോവലാണു് പുല്ലേലിക്കുഞ്ചു എന്നു് ചില പണ്ഡിതർ ചൂണ്ടിക്കാട്ടുന്നു.
എന്നാൽ മറ്റു ചില പണ്ഡിതന്മാർ, കോളിൻസ് മദാമ്മ രചിച്ചു് അവരുടെ ഭർത്താവായ റിച്ചാർഡ് കോളിൻസ് 1877ൽ പരിഭാഷപ്പെടുത്തിയ ഘാതകവധത്തേയോ 1887 ഒക്ടോബറിൽ പ്രസിദ്ധീകൃതമായ അപ്പു നെടുങ്ങാടിയുടെ " കുന്ദലത "യേയോ ആണു് പ്രഥമ മലയാള നോവലായി കരുതുന്നതു്.
ഇതിൽ ഘാതകവധം മൂലകൃതിയല്ല; കുന്ദലതയാകട്ടെ പുല്ലേലിക്കുഞ്ചു പ്രസിദ്ധീകൃതമായതിനുശേഷം അഞ്ചുവർഷം കഴിഞ്ഞു പ്രസിദ്ധീകൃതമായ കൃതിയും.
ഇതിവൃത്തത്തിന്റെ ഏകാഗ്രതയില്ലായ്മ പുല്ലേലികുഞ്ചുവിന്റെ പ്രധാനദോഷമാണെന്ന് ജോർജ്ജ് ഇരുമ്പയം അഭിപ്രായപ്പെടുന്നു.
ഒരു സംവാദമെന്നതിലുപരി നോവൽ എന്ന സാഹിത്യരൂപത്തിന്റെ സവിശേഷതകൾ പലതും ഇല്ലാത്തതിനാൽ ഒരു പൂർവ നോവൽ മാതൃകയായി ഈ കൃതിയെ വിശേഷിപ്പിക്കാം ദളിത് സാഹിത്യം
കേരളത്തിലെ ദളിതരുടെ പക്ഷത്തുനിന്നു രചന നടത്തിയ ഈ കൃതി മലയാളത്തിലെ ആദ്യത്തെ ദളിത് സാഹിത്യകൃതിയായും പരിഗണിക്കപ്പെടുന്നു.
നോവലിലെ ഏതാനും വരികൾ
“ഞാനും തെലഞ്ഞേലി കൃഷ്ണനാശാനും അമ്പാട്ടു ഗോവിന്ദപ്പിളളയും അടിയോട്ടിൽ പപ്പു മുതലായിട്ടു വേറെ എട്ടുപത്ത് ബാല്യക്കാരുമായി കൊച്ചു ഭട്ടേരിയോടും കൂടി ഒരിക്കൽ തിരുവനന്തപുരത്തു പോകുമ്പോൾ കാരുവെളളി മില്ലക്കാരന്റെ പടികഴിഞ്ഞു രണ്ടു മൂന്ന് നാഴിക തെക്കു ഒരു മുക്കവലയും ചുമടുതാങ്ങിയും ഉളെളടുത്തു വന്നിറങ്ങി.
കന്നിതുലാം മാസം കാലമായിരുന്നു.
അപ്പോൾ കിഴക്കുനിന്നും മലങ്കൊയിത്തും കഴിഞ്ഞു പുട്ടലിലും പൊല്കങ്ങളിലും നെല്ലു കെട്ടി എടുത്തും കൊണ്ടു കുറെ പുലയർ ചുമടുതാങ്ങിയിങ്കൽ ഇളെപ്പാനായിട്ട് അമഗിച്ചു ഓടിവരുന്നുണ്ട്.
കിടാങ്ങൾ അടക്കം അവർ മുപ്പതു നാൽപ്പതു എണ്ണം ഉണ്ടായിരുന്നു.
വഴിക്കു ഇരുപുറവും ഉയർന്ന കാടാക കൊണ്ട് അവരും ഞങ്ങളും തമ്മിൽ കാണാൻ ഇടവരാതെ അവർ വന്നു നിന്നാ അടുത്തുപോയി.
ഞങ്ങളെ കണ്ട ഉടനെ കടുവയെ കണ്ട പശുക്കളെപ്പോലെ എല്ലാം കൂടെ വിരണ്ടും നിലവിളിച്ചും കൊണ്ടു തിരിച്ചുഓടി.
പിടിച്ചോളിൻ എന്ന് ഭട്ടേരി കല്പിച്ചു.
പപ്പു മുതൽ പേരും പിറകേ എത്തി.
ആ പുലയരിൽ എട്ടൊൻപതുമാസം ഗർഭമുളള പുലയി ഉണ്ടായിരുന്നു.
അവളും ചില കിടാങ്ങളും പിറകായിപ്പോയി.
അടിയോട്ടിൽ പപ്പു ഓടിച്ചെന്ന ചെലവിൽ ഒരു പുലയക്കിടാവിനെ തൂക്കിയെടുത്തു ആ പുലയിയുടെ പുറത്തടിച്ചു.
അതിനോടെ അവർ വയറും തല്ലി കവിന്നുവീണു.
ഉടനെ പ്രസവവും കഴിഞ്ഞു….
ശേഷം പുലയരിൽ കൈയ്യിൽ കിട്ടിയതിനെ ഒക്കെ അവർ നുറുങ്ങെ നല്കി.
നാലഞ്ചുകിടാങ്ങളെ എടുത്ത് കാട്ടിലേക്ക് എറിഞ്ഞു.
ചുമടു ഇട്ടും കളഞ്ഞു ഓടിപ്പോയവരെ മാത്രം പിടികിട്ടിയില്ല.
അവരുടെ നെല്ലെല്ലാം പപ്പുവും കൂട്ടരും തട്ടിത്തൊഴിച്ച് കാട്ടിൽ ചീന്തിക്കളഞ്ഞു.
പുല്ലോറമ്മൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ജൂലൈ മുതൽ തുടരുന്നു.
കോഴിക്കോട് ജില്ലയിലെ മടവൂർ പഞ്ചായത്തിലെ ഒരു ഗ്രാമപ്രദേശമാണ് പുല്ലോറമ്മൽ.
പുല്ലെണ്ണ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ഓഗസ്റ്റ് മുതൽ തുടരുന്നു.
പുല്ലെണ്ണ
പടന്ന എന്ന് പേരുള്ള പുല്ലിന്റെ മണ്ണിനു പുറത്തായി അവിടവിടെ കാണപ്പെടുന്ന വേരുപോലെയുള്ള കാണ്ഡത്തിൽ നിന്നുള്ള സ്രവമാണ് മഴവെള്ളവും ചേർന്ന് അൽപ്പം കൊഴുപ്പോടെ പുല്ലെണ്ണ എന്ന പേരിൽ അറിയപ്പെടുന്നത്.
നാട്ടിൻപുറങ്ങളിലെ വേലികളിലും മറ്റും സമൃദ്ധിയായി കണ്ടുവന്നിരുന്ന ഈ പുല്ലിന്റെ പല ഭാഗങ്ങളിലായി പുല്ലെണ്ണ ചെറിയ ബൾബുകൾ പോലെ തൂങ്ങിനിൽക്കുന്നത് കാണാം.
ചിലയിടങ്ങളിൽ കണ്ണിൽത്തുള്ളി എന്നും വിളിക്കാറുണ്ട്.
പുല്ലൻ
ലാബിയോ മത്സ്യ ജനുസ്സിലെ ഒരു സ്പീഷിസാണ് മലബാർ ലാബിയോ എന്ന ആഗലേയ വിളിപ്പേരുള്ള പുല്ലൻ അഥവാ തൂളി .
ഈ മത്സ്യത്തിന്റെ ശാസ്ത്രനാമം Labeo dussumieri എന്നാണ്.
നീണ്ട ശരീരം, ശരീരത്തിനു മുകൾ ഭാഗം തവിട്ടുകലർന്ന പച്ചനിറത്തോടും, താഴ്ഭാഗം വെള്ളിനിറത്തോടും കൂടിയതാണ്.
ഇവയുടെ വായ് കീഴ്ഭാഗത്തേക്കായി തുറന്നിരിക്കുന്നതാണ്.
രണ്ടു ജോടി തൊങ്ങലുകൾ ഇവയുടെ മേൽ താടിയിൽ തൊങ്ങലുകളുണ്ട്.
അവലംബം പുല്ലൻ on FishBase
പുളകം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 നവംബർ മുതൽ തുടരുന്നു.
വൃത്തമ‍‍ഞ്ജരിയിൽ പരാമ൪ശിച്ചിട്ടുള്ള ഒരു വൃത്തമാണു് പുളകം
പുല്ലൂർ-പെരിയ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pullur-Periya_Gramapanchayat കേരളത്തിലെ സ്ഥലങ്ങളുടെ ഭരണസം‌വിധാനങ്ങളുമായി ബന്ധപ്പെട്ട ഈ ലേഖനം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
പുല്ലൂർ-പെരിയ പുല്ലൂർ-പെരിയ 12°24′04″N 75°12′08″E ﻿ / ﻿ 12.4012°N 75.2021°E ﻿ / 12.4012; 75.2021 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പഞ്ചായത്ത് പ്രസിഡന്റ് - വൈസ് പ്രസിഡന്റ് സെക്രട്ടറി വിസ്തീർണ്ണം - 63.25 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ - 26816 (2001 കാനേഷുമാരി) ജനസാന്ദ്രത - 423/ ച.
മീ കോഡുകൾ • തപാൽ • ടെലിഫോൺ 671531 +91 467 സമയമേഖല UTC +5:30 പ്രധാന ആകർഷണങ്ങൾ {{{പ്രധാന ആകർഷണങ്ങൾ}}}
കാസർകോഡ് ജില്ലയിൽ ഹോസ്‌ദുർഗ്‌ താലൂക്കിൽ കാഞ്ഞങ്ങാട് ബ്ലോക്കിൽ പുല്ലൂർ-പെരിയ ഗ്രാമപഞ്ചായത്ത്‌ സ്ഥിതി ചെയ്യുന്നു.
ആകെ വിസ്‌തൃതി 6325 ഹെക്‌ടർ (63.25 ച.കി.മീ.) ആണ്.
16 വാർഡുകളിലായി പഞ്ചായത്ത് പ്രദേശം കാണപ്പെടുന്നു.
വളരെ വൈവിധ്യം നിറഞ്ഞ ഭൂപ്രകൃതിയാണ് ഈ പഞ്ചായത്തിന്റേത്.
ദേശീയപാത 17 കടന്നുപോകുന്ന ഈ പഞ്ചായത്ത് പൊതുവേ ചെറിയ കുന്നുകൾ നിറഞ്ഞതാണ്.
വാർഡുതല വിസ്തീർണ്ണം വാർഡ് നമ്പർ‌ വാർഡിന്റെ പേര് വിസ്തീർണ്ണം 1 കുണിയ 340 ഹെക്‌ടർ 2 ആയമ്പാറ 592 ഹെക്‌ടർ 3 കൂടാനം 691 ഹെക്‌ടർ 4 കല്യോട്ട്‌ 693 ഹെക്‌ടർ 5 ഇരിയ 504 ഹെക്‌ടർ 6 കുമ്പള 395 ഹെക്‌ടർ 7 അമ്പലത്തറ 276 ഹെക്‌ടർ 8 കൊടവലം 362 ഹെക്‌ടർ 9 വിഷ്‌ണുമംഗലം 203 ഹെക്‌ടർ 10 ഹരിപുരം 143 ഹെക്‌ടർ 11 തട്ടുമ്മൽ‌ 114 ഹെക്‌ടർ 12 കേളോത്ത്‌ 133 ഹെക്‌ടർ 13 ചാലിങ്കാൽ‌ 720 ഹെക്‌ടർ 14 കായം‌കുളം 463 ഹെക്‌ടർ 15 പെരിയ 389 ഹെക്‌ടർ 16 പെരിയ ബസാർ‌ 307 ഹെക്‌ടർ ആകെ 6325 ഹെക്‌ടർ ആതിരുകൾ വടക്ക്‌ - ബേഡഡുക്ക ഗ്രാമപഞ്ചായത്ത് തെക്ക്‌ - മടിക്കൈ , അജാനൂർ പഞ്ചായത്തുകൾ‌ കിഴക്ക്‌ - കോടോം‌ - ബേളൂർ പഞ്ചായത്ത് പടിഞ്ഞാറ്‌ - പള്ളിക്കര , അജാനൂർ പഞ്ചായത്തുകൾ‌ ഭൂപ്രകൃതി, കാർഷികവിളകൾ
ഭൂപ്രകൃതിയനുസരിച്ച്‌ ഈ ഗ്രമപഞ്ചായത്തിനെ ഇടനാട്ടിൽ പെടുത്തിയിരിക്കുന്നു.
ധാരാളം ചെറുതും വലുതുമായ കുന്നിൻ നിരകളും താഴ്‌വരകളും ഈ പഞ്ചായത്തിൽ ഉണ്ട്.
മിക്ക ഭാഗങ്ങളിലും ചെങ്കൽ മണ്ണാണ് കണ്ടുവരുന്നത്.
കുന്നിൻ പ്രദേശങ്ങളിൽ ചരൽ കലർന്ന ചെങ്കൽ മണ്ണും, തഴ്‌വരകളിൽ കളിമണ്ണും പുഴയോരത്ത്‌ എക്കൽ മണ്ണും കാണുന്നു.
32.37 ഹെക്‌ടർ പാറപ്രദേശമാണ്.
കാർഷിക ഗ്രാമമായ ഈ പഞ്ചായത്തിൽ വിവിധ തരത്തിലുള്ള കാർഷിക വിളകൾ ഉണ്ട്.
പഞ്ചായത്തിലെ 1830.35 ഹെക്‌ടർ പ്രദേശം മിശ്രവിളകൾക്കായി ഉപയോഗിച്ചിരിക്കുന്നു.
ഇത്‌ ആകെ വിസ്‌തൃതിയുടെ 29% വരുന്നു.
താഴെ കുടുത്തിരിക്കുന്ന പട്ടികയിൽ പഞ്ചായത്തിലെ നാണ്യവിള ശേഖരത്തിന്റെ കണക്കു ലഭിക്കുന്നതാണ്: തെങ്ങുകൃഷി - 797.18 ഹെക്‌ടർ കശുമാവ് - 848.84 ഹെക്‌ടർ റബ്ബർ - 557.9 ഹെക്‌ടർ വാഴ - 0.8 ഹെക്‌ടർ കശുമാവും മറ്റു മിശ്രവിളകളും കൂടി - 3 ഹെക്‌ടർ കവുങ്ങ് - 49.04 ഹെക്‌ടർ നെൽകൃഷി - 30.15 ഹെക്‌ടർ
ഈ പഞ്ചായത്തിലെ നെൽകൃഷി നാൾക്കുനാൾ കുറഞ്ഞു വരികയാണ്.
ജലസ്രോതസ്സുകളായി പഞ്ചായത്തിലെ ജനങ്ങൾ ആശ്രയിക്കുന്നത് കിണറുകൾ , തോടുകൾ , കുളങ്ങൾ , കുഴൽകിണറുകൾ , മനുഷ്യനിർമ്മിത ജലസം‌ഭരണികൾ എന്നിവയെ ആണ്.
എങ്കിൽ കൂടി പലയിടങ്ങളിലും ജലക്ഷാമം‌ രൂക്ഷമാവാറുണ്ട്.
തികച്ചും മഴയെ ആശ്രയിച്ചു കഴിയുന്ന ഒരു പഞ്ചായത്താണിത്.
216 -ലധികം ചെറുതും വലുതുമായ കുളങ്ങൾ ഈ പഞ്ചായത്തിലുണ്ട്.
വിഭവഭൂപട നിർ‌മാണ റിപ്പോർ‌ട്ട് 2008 - 09,  ഗ്രമീണപഠനകേന്ദ്രം‌ കരകുളം , തിരുവനന്തപുരം ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക കാസർഗോഡ് ജില്ലയിലെ ഗ്രാമപഞ്ചായത്തുകൾ‌
പുല്ലേപ്പടി ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 ജൂൺ മുതൽ തുടരുന്നു.
എറണാകുളം നഗരത്തിലെ ഒരു പ്രദേശമാണ്‌ പുല്ലേപ്പടി .
തൃശ്ശൂർ - ആലപ്പുഴ, കോട്ടയം റയിൽവേ ലൈൻ ഇതിലൂടെയാണ് കടന്നു പോകുന്നത്.
ഏറണാകുളം നഗരത്തിൽ നിന്നം പുറത്തു കടക്കുവാൻ മൂന്നാമതായി നിർമ്മിക്കപ്പെട്ട പാലം ഇവിടെയാണു്.
പുല്ലൈക്കോണം
കേരളത്തിലെ തിരുവനന്തപുരം ജില്ലയിൽ ബാലരാമപുരം ഗ്രാമപഞ്ചായത്തിലുള്ള ഒരു ഗ്രാമമാണ് പുല്ലൈക്കോണം.
വെടിവെച്ചാൻകോവിൽ നിന്ന് 18 കിലോമീറ്റർ അകലെയാണ് പുല്ലൈക്കോണം സ്ഥിതിചെയ്യുന്നത്.
ആരാധനാലയങ്ങൾ ക്ഷേത്രങ്ങൾ പരുത്തിമഠം ശ്രീദുർഗ ചാമുണ്ഡിക്ഷേത്രം മോസ്കുകൾ ദർഗ ഷെരിഫ് ബാലരാമപുരം വിദ്യാഭ്യാസസ്ഥാപനങ്ങൾ നസ്രത്ത് ഹോം ഇംഗ്ലീഷ് മീഡിയം സ്കുൾ റോഡുകൾ NH 66 അവലംബങ്ങൾ
പുല്ല് ഇംഗ്ലീഷ് വിലാസം https://ml.wikipedia.org/wiki/Grass പരവതാനി പുല്ല്
ഏകപത്രസസ്യങ്ങളെ പൊതുവെ അറിയപ്പെടുന്ന പേരാണ് പുല്ല് .
അറുനൂറോളം വർഗ്ഗങ്ങളിലായി പതിനായിരത്തോളം ഇനങ്ങൾ ഉൾപ്പെടുന്നതും വൈവിദ്ധ്യവും വിചിത്രവുമായ ഒരു സസ്യ വിഭാഗമാണ് പുല്ല്.
ലോകത്ത് ഇതുവരെ കണ്ടുപിടിക്കപ്പെട്ടിട്ടുള്ളവയിൽ 20 ശതമാനം സസ്യങ്ങൾ ഈ വിഭാഗത്തിൽ ഉൾപ്പെടുന്നു.
തെക്കൻ കേരളത്തിൽ പോച്ച എന്നും അറിയപ്പെടുന്നു.
Poaceae സസ്യകുടുംബത്തിൽ ഉൾപ്പെടുന്ന ഈ സസ്യവിഭാഗം ഗ്രാമിനെ എന്നായിരുന്നു അറിയപ്പെട്ടിരുന്നത്.
മുള പുല്ലു വർഗത്തിൽ പെട്ട ഏറ്റവും വലിയ സസ്യമാണു്.
കന്നുകാലികളൂടെ പ്രധാന ഭക്ഷണം പുല്ലാണ്.
Poaceae  സസ്യകുടുംബത്തിൽ ഉൾപ്പെടാത്തതും സസ്യഘടനയിൽ പുല്ലുകളോട് സാമ്യമുള്ള സസ്യങ്ങളേയും പുല്ല് എന്ന വിഭാഗത്തിലാണ് അറിയപ്പെടുന്നത്.
മറ്റ് സസ്യങ്ങളിൽ നിന്നും വ്യത്യസ്തമായി പുല്ല് വിഭാഗത്തിൽ പെടുന്ന സസ്യങ്ങൾക്ക് തനതായ രൂപഘടനയാണുള്ളത്.
തായ്‌വേരില്ലാത്ത വേരുപടലമാണ് സാധാരണയായി പുല്ല് വിഭാഗത്തിൽ ഉൾപ്പെടുന്ന ചെടികൾക്ക് ഉണ്ടാകുക.
പുല്ല് വിഭാഗത്തിലെ ചെടികളുടെ തണ്ടുകൾ ഉൾവശം പൊള്ളയായി കാണപ്പെടുന്നു.
ഇങ്ങനെയുള്ള തണ്ടുകളിൽ സന്ധികൾ കാണപ്പെടുന്നു.
സന്ധികളിൽ നിന്നോ വേരുപടലറ്റ്ഹ്തിൽ നിന്നോ ആയിരിക്കും സാധാരണയായി ഇലകൾ ഉണ്ടാകുക.
ചില പുൽസസ്യങ്ങളുടെ അരികുകൾ മൂർച്ചയേറിയതായിരിക്കും.
ഇലകളുടെ വിന്യാസത്തിലും പൂക്കളുടെ ഘടനയിലും ഓരോ പുല്ലിനങ്ങളും വ്യത്യാസപ്പെട്ടിരിക്കുന്നു.
ചെറിയ പൂക്കൾ ചേർന്ന പൂങ്കുലകളാണ് സാധാരണ പുല്ലുകൾക്ക് കാണപ്പെടുന്നത്.
ഓരോ പൂക്കളേയും വേർതിരിച്ച് രണ്ട് വലയങ്ങൾ കാണപ്പെടുന്നു.
അകത്തു കാണാപ്പെടുന്ന വലയത്തിനെ 'ലെമ്മാ' Lemma എന്നും പുറത്തെ വലയത്തിനെ 'പാലിയ' Palea എന്നും പറയുന്നു.
ഓരോ പൂങ്കുലയും ഇലകൾ പോലെ തോന്നിപ്പിക്കുന്ന ഭാഗങ്ങളാൽ സംരക്ഷിക്കപ്പെട്ടിരിക്കുന്നു.
പുല്ലിനങ്ങളിൽ  കാറ്റ് വഴിയാണ് സാധാരണ പരാഗണം നടക്കുന്നത്.
പിടലിക്കറുപ്പൻ ആള
പിടലികറുപ്പൻ ആളയ്ക്ക് black-naped tern എന്ന് ഇംഗ്ലീഷിലും Sterna sumatrana എന്ന് ശാസ്ത്രീയ നാമവും ഉണ്ട്.
ഡ്രുവപ്രദേശങ്ങളിലും അതിനടുത്ത പസിഫിക്, ഇന്ത്യൻ മഹാസമുദ്ര പ്രദേശങ്ങളിൽ കാണുന്നു.
വളരെ അപൂർവമായി ഉൾനാടുകളിലും കാണുന്നു.
കൊക്കും കാലും കറുപ്പാണ്.
കൊക്കിന്റെ അറ്റം മഞ്ഞയും.
നീളമുള്ള വാലണുള്ളത്.21-23 സെ.
30 സെ.
വാൽ ഫോർക്ക് പോലെയാണ്.
മുഖവും നെഞ്ചും വെള്ള .
ചാര കലർന്ന വെള്ള പുറകും ചിറകും.
ശ്ദ്യത്തെ ഒരു ജോടീ പ്രാധമിക തൂവലുകൾ ചാര നിറ മാണ്.
]] Lady Elliot Island, Qld, Australia
Sterna sumatrana അവലംബം പുറത്തേക്കുള്ള കണ്ണികൾ Kiru Dhooni Sterna sumatrana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Sterna sumatrana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പിജിഐഎംഇആർ ആൻഡ് ക്യാപിറ്റൽ ഹോസ്പിറ്റൽ, ഭുവനേശ്വർ ഇംഗ്ലീഷ് വിലാസം https://ml.wikipedia.org/wiki/PGIMER_and_Capital_Hospital,_Bhubaneswar
പിജിഐഎംഇആർ ആൻഡ് ക്യാപിറ്റൽ ഹോസ്പിറ്റൽ , അല്ലെങ്കിൽ അതിന്റെ മുഴുവൻ പേരിൽ പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എജ്യുക്കേഷൻ ആൻഡ് റിസർച്ച് ആൻഡ് ക്യാപിറ്റൽ ഹോസ്പിറ്റൽ ഭുവനേശ്വർ , ഒരു പൊതു ആശുപത്രിയും മെഡിക്കൽ സ്കൂളും തൃതീയ റഫറൽ സർക്കാർ ആശുപത്രിയുമാണ്.
ഇന്ത്യയിലെ ഒഡീഷയിലെ ഭുവനേശ്വർ നഗരത്തിലാണ് ഇത് സ്ഥിതി ചെയ്യുന്നത്.
ഒഡീഷ്യ മുഖ്യമന്ത്രി നവീൻ പട്നായിക് 2022 ൽ പിജിഐഎംഇആർ ഉദ്ഘാടനം ചെയ്തു.
2022 ൽ തന്നെ ബിരുദാനന്തര (പിജി) കോഴ്സ് ആരംഭിക്കുന്നതിന് ദേശീയ മെഡിക്കൽ കമ്മീഷനിൽ (എൻഎംസി) നിന്ന് ആവശ്യമായ അനുമതി ലഭിച്ചു.
54-ൽ  20 ഏക്കർ സ്ഥലത്ത്, 60 കിടക്കകളോടെ ആരംഭിച്ച,ക്യാപിറ്റൽ ഹോസ്പിറ്റൽ ഇപ്പോൾ ക്ഷേത്ര നഗരമായ ഭുവനേശ്വറിന്റെ മധ്യഭാഗത്ത് 547 + 100 കിടക്കകളുമായി തലയുയർത്തി നിൽക്കുന്നു.
ഖുർദ, നയാഗർ, പുരി, സമീപ പ്രദേശങ്ങൾ എന്നിവയ്‌ക്കൊപ്പം ഭുവനേശ്വറിലെ 10-12 ലക്ഷം ജനങ്ങളുടെ പ്രധാന ചികിത്സ കേന്ദ്രമാണിത്.
വകുപ്പുകൾ മെഡിസിൻ ശസ്ത്രക്രിയ O G പീഡിയാട്രിക് ഓർത്തോപീഡിക് കാർഡിയോളജി കണ്ണ് ഇഎൻടി ടിബിയും നെഞ്ചും സൈക്യാട്രി ബയോകെമിസ്ട്രി ഡയാലിസിസ് യൂണിറ്റ് കാത്ത് ലാബ് ഡെങ്കിപ്പനി വാർഡ് മൈക്രോബയോളജി ന്യൂറോ സർജറി റേഡിയോളജി ഐ.ഡി.എച്ച് സ്കിൻ ആൻഡ് വി.ഡി. ഡെന്റൽ പാത്തോളജി അത്യാഹിതം (അപകടം) അനസ്തേഷ്യോളജി പന്നിപ്പനി / പക്ഷിപ്പനി യൂണിറ്റ് അവലംബം
പിജിയൻ ഐലൻഡ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Pigeon_Island_National_Park
ശ്രീലങ്കയിലെ രണ്ടു മറൈൻ ദേശീയോദ്യാനങ്ങളിലൊന്നാണ് പിജിയൻ ഐലൻഡ് ദേശീയോദ്യാനം .
കിഴക്കൻ പ്രവിശ്യയിലെ തീരദേശപട്ടണമായ നിലവേലിയിൽ നിന്ന് ഒരു കിലോമീറ്റർ അകലത്തിൽ 471.429 ഹെക്ടർ വിസ്തീർണ്ണത്തിൽ വ്യാപിച്ചു കിടക്കുന്ന ദേശീയോദ്യാനം ആണിത്.
ഈ ദ്വീപിൽ മാടപ്രാവുകൾ കൂട്ടമായി കാണുന്നതുകൊണ്ടാണ് ഈ പ്രദേശത്തിന് ഈ പേർ ലഭിച്ചത്.
ശ്രീലങ്കയിൽ ഇന്ന് അവശേഷിക്കുന്ന ഏറ്റവും കൂടുതൽ പവിഴപ്പുറ്റുകൾ (200 മീറ്റർ നീളവും 100 മീറ്റർ വിസ്താരവും) കാണപ്പെടുന്നത് ഈ പ്രദേശത്താണ്.
1963 -ൽ ഈ ദേശീയോദ്യാനം വന്യമൃഗസങ്കേതമായി നാമനിർദ്ദേശം ചെയ്യപ്പെട്ടുവെങ്കിലും 2003 -ൽ ശ്രീലങ്കയിലെ 17-ാമത്തെ ദേശീയോദ്യാനമായി മാറ്റുകയുണ്ടായി.
ബ്രിട്ടീഷുകാരുടെ കോളനി വാഴ്ചക്കാലത്ത് ഈ പ്രദേശം വെടിവെയ്ക്കൽ പരിശീലനത്തിനു വേണ്ടി ഉപയോഗിച്ചിരുന്നു.
2004-ലെ ഇന്ത്യൻ മഹാസമുദ്രത്തിൽ രൂപപ്പെട്ട സുനാമി ബാധിത പ്രദേശങ്ങളിലൊന്നാണിത്.
പാറകൾ നിറഞ്ഞ ചെറുദ്വീപുകൾകൊണ്ട് ചുറ്റപ്പെട്ടതാണ് പിജിയൻ ഐലൻഡ് ദേശീയോദ്യാനം.
ഈ പ്രദേശം സ്കൂബ ഡൈവിംഗിനായി ഉപയോഗിക്കുന്നു.
നിയന്ത്രണമില്ലാത്ത വിനോദ സഞ്ചാരം പവിഴപ്പുറ്റുകളുടെ നാശത്തിനും, ഇവിടത്തെ ജൈവവൈവിധ്യവും ഈ പ്രദേശങ്ങളിലെ  മത്സ്യസമ്പത്തും ഗണ്യമായി കുറയാൻ കാരണമായി തീർന്നിട്ടുണ്ട്.
പ്രസിദ്ധിയാർജ്ജിച്ച സെയിന്റ് ലൂസിയ പിജിയൻ ഐലൻഡ്  ദേശീയ ചരിത്രോദ്യാനത്തിലാണ് സ്ഥിതിചെയ്യുന്നത്.
ചരിത്രത്തിൽ ഇടം നേടിയ ഒരു പ്രദേശമാണ് പിജിയൻ ഐലൻഡ്.
ഏകദേശം എ.ഡി. 1000-ത്തോടടുപ്പിച്ച് കരീബുകൾ ഇവിടെയെത്തിച്ചേരുന്നതുവരെ അരവാക്ക് ജനങ്ങൾ ആയിരുന്നു ഇവിടത്തെ തദ്ദേശവാസികൾ.
ഗുഹയിൽ പാർത്തിരുന്നവർ മത്സ്യങ്ങളെയും ചെറുമൃഗങ്ങളെയും, ഷെൽഫിഷും,അവിടെയുള്ള പഴങ്ങളും കഴിച്ചാണ് ജീവിച്ചിരുന്നത്.
ഫ്രഞ്ച് കടൽകൊള്ളക്കാരനായ ഫ്രാൻസോയിസ് ലെ ക്ലെർക്ക് ദ്വീപിൽ എത്തുകയും അവിടെ സ്ഥിരമായി താമസിക്കുകയും അവിടെ അടിസ്ഥാനമുറപ്പിക്കുകയും ചെയ്തു.
കരീബുകൾ സമാധാനത്തോടെ അദ്ദേഹത്തെ സേവിച്ചുപോന്നു.
1778-ൽ ബ്രിട്ടീഷ് അഡ്മിറൽ ജോർജ്ജ് റോഡ്നി ദ്വീപിലെത്തുകയും അവിടെ കുന്നിൽ കോട്ട നിർമ്മിക്കുകയും ചെയ്തു.
ഇതാണ് റോഡ്നി കോട്ട.
തുടർന്ന് ദ്വീപുവാസികളെയെല്ലാം അവിടെനിന്ന് ഒഴിപ്പിക്കുകയും അവിടെയുള്ള മരങ്ങളെയെല്ലാം മുറിച്ചു മാറ്റുകയും ചെയ്തു.
1782-ലെ ബാറ്റിൽ ഓഫ് സെയിന്റ്സ് യുദ്ധത്തിൽ ഫ്രഞ്ചുകാരെ തോല്പിച്ചു.
സമുദ്രനിരപ്പിൽ നിന്ന് 44.8 മീറ്റർ ഉയരത്തിൽ ശ്രീലങ്കയിലെ വരണ്ടമേഖലയിലാണ് ഈ ദേശീയോദ്യാനം സ്ഥിതിചെയ്യുന്നത്.
ഇവിടത്തെ വാർഷിക താപനില 27.0 °C (80.6 °F) ആണ്.
വർഷപാതം 1,000–1,700 മില്ലിമീറ്ററാണ് ലഭിക്കുന്നത്.
ഒക്ടോംബർ മുതൽ മാർച്ച് വരെ വടക്കു-കിഴക്കൻ മൺസൂൺ ആണ് ഇവിടെ അനുഭവപ്പെടുന്നത്.
അക്റോപോറ ജീനസിൽപ്പെട്ട പവിഴപ്പുറ്റുകൾ ആണ് ഇവിടെ കൂടുതലും കാണപ്പെടുന്നത്.
കുറച്ച് മോൺടിപോറ ജീനസിൽപ്പട്ട പവിഴപ്പുറ്റുകളും കണ്ടുവരുന്നു.
ഫവിഡേ, മസ്സിഡേ,പോർട്ടിഡേ എന്നീ ഇനങ്ങളും പാറകൾ നിറഞ്ഞ ദ്വീപിനുചുറ്റുമായി കാണപ്പെടുന്നു.
സിനുലേരിയ , ലോബോഫൈറ്റൻ , സാർകോഫൈറ്റൻ എന്നീ മൃദുവായ പവിഴപ്പുറ്റുകൾ ഇവിടെയുള്ളതായി നിരീക്ഷണത്തിൽപ്പെട്ടിട്ടുണ്ട്.
തുറമുഖത്തിലെ പവിഴപ്പുറ്റുകളിൽ നട്ടെല്ലുള്ളതും അല്ലാത്തതുമായ ജീവികൾ ഇവിടെ ആവാസവ്യവസ്ഥ ഒരുക്കിയിരിക്കുന്നു.100 വർഗ്ഗത്തിൽപ്പെട്ട പവിഴപ്പുറ്റുകളും 300 വർഗ്ഗത്തിൽപ്പെട്ട കോറൽ റീഫ് ഫിഷും ദേശീയോദ്യാനത്തിനുചുറ്റുമുള്ള ട്രിൻകോമാലീ പ്രദേശത്തുള്ളതായി രേഖപ്പെടുത്തിയിരിക്കുന്നു.
കറുത്ത ചിറകൻ സ്രാവും , ജുവനൈൽ ഷാർക്കും ഈ പ്രദേശത്ത് കാണപ്പെടുന്നു.
ഹാക്സ്ബിൽ കടലാമ , പച്ചക്കടലാമ , ഒലീവ് റിഡ്‌ലി കടലാമ , കടലാമ എന്നിവയെയും ഈ പ്രദേശത്ത് കാണപ്പെടുന്നു.
അവലംബം പുറത്തേയ്ക്കുള്ള കണ്ണികൾ Pigeon Island, Sri Lanka എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പിഞ്ചുഹൃദയം ഇംഗ്ലീഷ് വിലാസം https://ml.wikipedia.org/wiki/Pinchu_Hridhayam
ജയമാരുതി പ്രൊഡക്ഷനു വേണ്ടി ടി.ഇ.
വാസുദേവൻ നിർമിച്ച മലയാളചലച്ചിത്രമാണ് പിഞ്ചുഹൃദയം .
അസോസിയേറ്റഡ് പിക്ചേഴ്സ് വിതരണം ചെയ്ത ഈ ചിത്രം 1966 ഏപ്രിൽ 16-നു പ്രദർശനം തുടങ്ങി.
പ്രസ്ഥലത്തെ പ്രമാണിയായ ഒരു നമ്പൂതിരിയുടെ കാര്യസ്ഥനാണ് വിശ്വനാഥൻ.
ഭാര്യ സരസ്വതിയും അനുജൻ രാജശേഖരനും ആയി വീടിനു സസുഖാന്തരീക്ഷമാണ്.
രാജശേഖരനെ ചേട്ടൻ പഠിപ്പിച്ച് വക്കീലാക്കി , പ്രണയിച്ചിരുന്ന മാലതിയുമായി കല്യാണവും നടത്തി.
മാലതി വിശ്വനാഥന്റെ സുഹൃത്തും പണക്കാരനുമായ ഒരാളുടെ മകളാണ്.
ആദ്യരാത്രിയിലാണ് അറിയുന്നത് അവൾ ഹൃദ്രോഗി ആണെന്ന്.
ഇക്കാര്യം അറിഞ്ഞുകൊണ്ടു തന്നെ സ്വാർത്ഥലാഭത്തിനായി വിശ്വനാഥൻ ഈ കല്യാണം നടത്തിച്ചതാണെന്ന ഒരു വിചാരം സുഭദ്ര അമ്മായി രാജശേഖരന്റെ മനസ്സിൽ കടത്തി വിട്ടു.
അമ്മായി കൊണ്ടു വന്ന മറ്റൊരു വിവാഹാലോചന നടക്കാത്തതിലെ പകപോക്കുകയായിരുന്നു അവർ.
മാലതി ഗർഭം ധരിക്കരുതെന്ന ഡോക്റ്ററുടെ നിർദ്ദേശം അനുസരിച്ചു, സരസ്വതിയുടെ മകൻ ബാബുവിനെ സ്വന്തം മകനെപ്പോലെ കരുതി.
ബാബുവില്ലാതെ ഒരു ജീവിതം അവൾക്കില്ലെന്ന മട്ടായി.
അമ്മായി മകൻ സുഗുണനുമായി അവിടെത്തന്നെ സ്ഥിരതാമസമായി.
ബാബു വികൃതിയും ദുഷ്ടനുമായ സുഗുണനുമായി ചങ്ങാത്തത്തിലായി.
ബാബുവിന്റെ തെറ്റുകൾ മാലതി സരസ്വതിയെ അറിയിക്കുകയും വാക്കുതർക്കത്തിനു ശേഷം അവർ തമ്മിൽ പിണങ്ങുകയും ചെയ്തു.
ബാബുവിനെ കാണാഞ്ഞ് മാലതിയുടെ രോഗം മൂർച്ഛിച്ചു.
മാലതിയെക്കണ്ടാൽ അവൾ മരിച്ചു പോകുമെന്ന് സുഭദ്ര അമ്മായി ബാബുവിനെ ധരിപ്പിച്ചു.
മകൻ സുഗുണനെ ആ വീട്ടിൽ വാഴിക്കാനുള്ള കുടിലതന്ത്രമായിരുന്നു അത്.
ബാബുവിനെ കാണാൻ മാലതി സ്കൂളിലെത്തി, ബാബു ഓടിക്കളഞ്ഞു.
മാലതി അതീവ രോഗിണിയായി.
സുഗുണൻ ബാബുവിനോട് ചോദിച്ച് സത്യം മനസ്സിലാക്കി.
അമ്മായിയുടെ കള്ളി വെളിച്ചത്താക്കി.
പശ്ചാത്താപ വിവശരായ സരസ്വതിയും മറ്റും ബാബുവോടൊപ്പം മാലതിയുടെ അടുക്കൽ എത്തിയെങ്കിലും അപ്പോഴേയ്ക്കും അവൾ ഇഹലോകവാസം വെടിഞ്ഞിരുന്നു.
അഭിനേതക്കളും കഥാപാത്രങ്ങളും മാസ്റ്റർ പ്രഭ—ബാബു കവിയൂർ പൊന്നമ്മ —സരസ്വതി ടി.എസ്. മുത്തയ്യ —വിശ്വനാഥൻ അടൂർ ഭാസി —നമ്പൂതിരി പ്രേം നസീർ —രാജശേഖരൻ അംബിക —മാലതി മുതുകുളം രാഘവൻ പിള്ള —അമ്മാവൻ മീന —സുഭദ്ര അമ്മായി ശങ്കരാടി —മാലതിയുടെ അച്ഛൻ പിന്നണിഗായകർ പി. ലീല എം.എൽ. വസന്തകുമാരി എൽ.ആർ. ഈശ്വരി എ.പി. കോമള രേണുക അരുണ അണിയറപ്രവർത്തകർ ബാനർ -- ജയമാരുതി വിതരണം -- ജയമാരുതി കഥ—തിലക് തിരക്കഥ—എസ് എൽ പുരം സദാനന്ദൻ സംഭാഷണം --  എസ് എൽ പുരം സദാനന്ദൻ സംവിധാനം -- എം കൃഷ്ണൻ നായർ നിർമ്മാണം -- ടി ഇ വാസുദേവൻ ഗനരചന—പി ഭാസ്ക്കരൻ സംഗീതം --  ദക്ഷിണാമൂർത്തി ഗാനങ്ങൾ ഗാനം സംഗീതം ഗാനരചന ഗായകർ അകലെയകലെ അളകാപുരിയിൽ ദക്ഷിണാമൂർത്തി പി. ഭാസ്കരൻ എൽ.ആർ. ഈശ്വരി അമ്പാടിക്കുട്ടാ ദക്ഷിണാമൂർത്തി പി. ഭാസ്കരൻ രേണുക അത്തം പത്തിനു ദക്ഷിണാമൂർത്തി പി. ഭാസ്കരൻ എൽ.ആർ. ഈശ്വരി ഗാനവും ലയവും നീയല്ലെ ദക്ഷിണാമൂർത്തി പി. ഭാസ്കരൻ - കറ്റക്കിടാവായ കണ്ണനാമുണ്ണിക്കു ദക്ഷിണാമൂർത്തി പി. ഭാസ്കരൻ പി. ലീല മല്ലാക്ഷീമണിമൗലേ ദക്ഷിണാമൂർത്തി പി. ഭാസ്കരൻ പി. ലീല, എ.പി. കോമള കൺകവരും കാമിനിയാളെ ദക്ഷിണാമൂർത്തി പി. ഭാസ്കരൻ രേണുക, അരുണ അവലംബം
പിഞ്ഞാണം ഇംഗ്ലീഷ് വിലാസം https://ml.wikipedia.org/wiki/Plate_(dishware) Chelsea porcelain botanical plate with spray of fruiting Indian bean tree; circa 1755; overall: 4 × 23.2 × 23.2 cm; Metropolitan Museum of Art Typical Chinese plate or dish shape, with narrow lip.
Jingdezhen ware , Yuan dynasty , 1271-1368 Silver-gilt plate, 1605, from the dinner service of Constance of Austria .
Probably used as a charger to place other tableware on.
സ്റ്റെയൻലസ്സ് സ്റ്റീലുകൊണ്ടുള്ള പിഞ്ഞാണം
ചെറിയ കുഴികൾ ഉള്ള ഭക്ഷണം വിളമ്പി കഴിക്കുന്നതിനുള്ള പാത്രങ്ങളെയാണ് പിഞ്ഞാണം എന്ന് പറയുന്നത്.
പിഞ്ഞാൻ / തളിക / കിണ്ണം അങ്ങനെ പലപേരിലും ഇത് അറിയപ്പെടുന്നുണ്ട്.
പിടക്കോഴി കൂവുന്ന നൂറ്റാണ്ട് ഇംഗ്ലീഷ് വിലാസം https://ml.wikipedia.org/wiki/Pidakkozhi_Koovunna_Noottandu
വിജി തമ്പിയുടെ സംവിധാനത്തിൽ മനോജ്‌ കെ. ജയൻ , ജഗതി ശ്രീകുമാർ , ഉർവശി , വിനയ പ്രസാദ് , രുദ്ര എന്നിവർ പ്രധാനവേഷങ്ങളിൽ അഭിനയിച്ച് 1994-ൽ പുറത്തിറങ്ങിയ ഒരു മലയാളചലച്ചിത്രമാണ് പിടക്കോഴി കൂവുന്ന നൂറ്റാണ്ട് .
ഉർവ്വര ഫൈനാർട്സിന്റെ ബാനറിൽ ഉർവശി നിർമ്മിച്ച ഈ ചിത്രം പ്രതീക്ഷാ പിൿചേഴ്സ് ആണ് വിതരണം ചെയ്തത്.
ഈ ചിത്രത്തിന്റെ കഥ ഉർവശിയുടേതാണ് .
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ശശിധരൻ ആറാട്ടുവഴി ആണ്.
അഭിനേതാക്കൾ അഭിനേതാവ് കഥാപാത്രം മനോജ്‌ കെ. ജയൻ സച്ചിദാനന്ദൻ ജഗതി ശ്രീകുമാർ ഇക്രു / സത്യശീലൻ ജനാർദ്ദനൻ വിഷ്ണുനാരായണൻ പോറ്റി സായി കുമാർ ബിനോയ് വിശ്വം രതീഷ് ടോണി വർഗ്ഗീസ് ഇടവേള ബാബു ജഗന്നാഥൻ വെങ്കിടി ദിലീപ് നന്ദു യദുകൃഷ്ണൻ കൊല്ലം തുളസി പൂജപ്പുര രവി അമ്പി മനു വർമ്മ ഉർവശി ഭാഗ്യരേഖ / സുജാത വിനയ പ്രസാദ് നാൻസി ജോസഫ് രുദ്ര വസുന്ധര കെ.പി.എ.സി. ലളിത ചിന്താമണി അമ്മാൾ സുകുമാരി അമലു നയന തങ്കമണി കൽപ്പന പൊന്നമ്മ / പൊന്നപ്പൻ ചിപ്പി ഫിലോമിന മറിയാമ്മ കാലടി ഓമന കനകലത മാലതി മേനോൻ സംഗീതം
കാവാലം നാരായണപ്പണിക്കർ എഴുതിയ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്.
ഗാനങ്ങൾ ഏഴാഴി നീന്തി – എസ്.പി. ബാലസുബ്രഹ്മണ്യം , എസ്. ജാനകി മുത്തുകരം – കെ.എസ്. ചിത്ര മഞ്ഞാല മാറ്റി – കെ.എസ്. ചിത്ര പെണ്ണരശ് – പി. ജയചന്ദ്രൻ മഞ്ഞാലമാറ്റി – കെ.ജെ. യേശുദാസ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ദിനേശ് ബാബു , സഞ്ജീവ് ശങ്കർ ചിത്രസം‌യോജനം ശ്രീകർ പ്രസാദ് കല ബോബൻ ചമയം വേലപ്പൻ നൃത്തം കുമാർ സംഘട്ടനം റോക്കി രാജേഷ് പരസ്യകല സാബു കൊളോണിയ ലാബ് പ്രസാദ് കളർ ലാബ് എഫക്റ്റ്സ് മുരുകേഷ് വാർത്താപ്രചരണം എബ്രഹാം ലിങ്കൻ , വാഴൂർ ജോസ് നിർമ്മാണ നിയന്ത്രണം നാരായണൻ നാഗലശ്ശേരി വാതിൽ‌പുറചിത്രീകരണം മെരിലാന്റ് അസോസിയേറ്റ് ഡയറൿടർ സനൽ പുറത്തേക്കുള്ള കണ്ണികൾ പിടക്കോഴി കൂവുന്ന നൂറ്റാണ്ട് ഇന്റർനെറ്റ് മൂവി ഡാറ്റാബേസിൽ പിടക്കോഴി കൂവുന്ന നൂറ്റാണ്ട്‌ – മലയാളസംഗീതം.
ഇൻഫോ http://popcorn.oneindia.in/title/8254/pidakkozhi-koovunna-noottandu.html%5Bപ്രവർത്തിക്കാത്ത+കണ്ണി%5D ദിലീപ് അഭിനയിച്ച ചലച്ചിത്രങ്ങളുടെ പട്ടിക 1992 എന്നോടിഷ്ടം കൂടാമോ 1993
പിഛോലാ തടാകം
രാജസ്ഥാനിലെ ഉദയ്പൂരിൽ സ്ഥിതിചെയ്യുന്ന ഒരു മനുഷ്യനിർമിത തടാകമാണ് പിഛോലാ ( ഹിന്ദി : पिछोला झील ).
1362-ലാണ് ഈ തടാകം നിർമിച്ചത്.
സമീപത്തുള്ള പിഛോലാ ഗ്രാമത്തിന്റെ പേരിൽ നിന്നുമാണ് തടാകത്തിന് ഈ പേര് ലഭിച്ചത്.
ജഗ്മന്ദിർ, ജഗ്നിവാസ് എന്ന രണ്ട് ദ്വീപുകൾ ഈ തടാകത്തിൽ സ്ഥിതിചെയ്യുന്നു.
ഉദയ്പൂരിലെ പ്രശസ്തമായ ലേക് പാലസ് സ്ഥിതിചെയ്യുന്നത് ജഗ്നിവാസ് ദ്വീപിലാണ്.
ചിത്രശാല പിഛോലയുടെ കരയിൽ സ്ഥിതിചെയ്യുന്ന ഉദയ്പൂർ സിറ്റി പാലസ് ലേക് പാലസ് പിഛോല തടാകത്തിലെ സൂര്യാസ്തമയം.
ജഗ്മന്ദിർ Bird searching for food in lake അവലംബം
പിടവൂർ ഇംഗ്ലീഷ് വിലാസം https://ml.wikipedia.org/wiki/Pidavoor
9°4′0″N 76°51′0″E ﻿ / ﻿ 9.06667°N 76.85000°E ﻿ / 9.06667; 76.85000 കൊല്ലം ജില്ലയിലെ തലവൂർ ഗ്രാമപഞ്ചായത്തിലെ എട്ടാം വാർഡ് ആണ് പിടവൂർ .
ഇതു തലവൂർ ഗ്രാമപഞ്ചായത്തിന്റെയും പത്തനാപുരം ഗ്രാമപഞ്ചായത്തിന്റെയും അതിർത്തി ആണ്.
കല്ലടയാർ ഈ രണ്ടു പഞ്ചായത്തുകളെയും തമ്മിൽ വേർതിരിക്കുന്നു.
പത്തനാപുരം ബ്ലോക്ക് പഞ്ചായത്ത് ആസ്ഥാനം സ്ഥിതി ചെയ്യുന്നത് പിടവൂരിൽ ആണ്.
പിടവൂർ മാവേലിക്കര ലോകസഭാ മണ്ഡല ത്തിലെ പത്തനാപുരം നിയോജക മണ്ഡല ത്തിന്റെ ഭാഗമാണ്.
ആരാധനാലയങ്ങൾ തേവർകുന്ന് മഹാദേവക്ഷേത്രം ശാലേംസെന്റ്മേരീസ് ചർച്ച് ശാലേം ഓർത്തഡോകസ് ചർച്ച് പിടവൂർ ശ്രീകൃഷ്ണസ്വാമി ക്ഷേത്രം പുത്തൻകാവ് മഹാവിഷ്ണു ക്ഷേത്രം മൂർത്തികാവ്  ക്ഷേത്രം വിദ്യാഭ്യാസ സ്ഥാപനങ്ങൾ
എൽ.പി.എസ് പിടവൂർ അംഗനവാടി പ്രധാന സ്ഥാപനങ്ങൾ കാനറ ബാങ്ക് പത്തനാപുരം ബ്ലോക്ക് പ‍ഞ്ചായത്ത് ഓഫീസ് പിടവൂർ സർവീസ് സഹകരണ ബാങ്ക് ഗതാഗതം
എൻ.എച്ച് 784, 8 ഇവ തമ്മിൽ ബന്ധിപ്പിക്കുന്ന റോഡ് പേരിനു പിന്നിൽ
ഏതൊരു സ്ഥലത്തേയും പോലെ പിടവൂർ എന്ന സ്ഥലനാമത്തിനു പിന്നിലും ഒരു കഥ നിലനില്ക്കുന്നു.
ഇവിടുത്തെ ശ്രീകൃഷ്ണസ്വാമി ക്ഷേത്രവുമായി ബന്ധപ്പെട്ടാണിത്.
പിടവം എന്നാൽ മരക്കൊമ്പ് എന്നർത്ഥം.
ഗുരുവായൂർ കൃഷ്ണ ഭക്തനായ ബ്രാഹ്മണന് സ്വപ്ന ദർശന പ്രകാരം പിടവം കിടക്കുന്ന സ്ഥലത്ത് തനിക്ക് ക്ഷേത്രം പണിയണമെന്നും ആവശ്യപ്പെട്ടതിനാൽ ക്ഷേത്രമുണ്ടായി എന്നും പിടവം വീണ സ്ഥലമാണ് പിടവൂർ എന്ന് കരുതപ്പെടുന്നു.
പുള്ളിപ്പച്ചിലപ്പാറാൻ ഇംഗ്ലീഷ് വിലാസം https://ml.wikipedia.org/wiki/Rhacophorus_pseudomalabaricus
തമിഴ്‌നാട്ടിലെയും കേരളത്തിലെയും ആനമലയിൽ കാണുന്ന തദ്ദേശവാസിയായ ഒരു തവളയാണ് പച്ചക്കടുവ എന്നും വിളിക്കുന്ന പുള്ളിപ്പച്ചിലപ്പാറാൻ .
( ശാസ്ത്രീയനാമം : Rhacophorus pseudomalabaricus ) .
ആനമലയിലെ പറക്കും തവള, തെറ്റായ മലബാർ പറക്കും തവള എന്നെല്ലാം വിളിക്കപ്പെടുന്നു.
വായുവിലൂടെ ചെരിഞ്ഞ് പറക്കുന്നപോലെ താഴേക്ക് വരാൻ കഴിവുള്ള ഒരു തവളയാണിത്.
മധ്യരേഖാപ്രദേശത്തെ ഈർപ്പം നിറഞ്ഞ കാടുകളിലും ശുദ്ധജലചതുപ്പുകളിലുമാണ് ഇവ വസിക്കുന്നത്.
പശ്ചിമഘട്ടത്തിലെ ഇന്ദിരാഗാന്ധി ദേശീയോദ്യാനത്തിന്റെ 100 ചതുരശ്രകിലോമീറ്റർ വിസ്തൃതിയിലേ ഇതിനെ കാണാറുള്ളൂ.
താൽക്കാലിക ജലാശയങ്ങളുടെ മീതെ തൂങ്ങിക്കിടക്കുന്ന പച്ചിലച്ചർത്തുകളിൽ വച്ച് ഇണചേരുന്ന ഇവ അവിടെ ഇലകളിൽ മുട്ടയിടുകയും ആ ഇലകൾ കൂട്ടിയൊട്ടിച്ച് മുട്ടകളെ സംരക്ഷിക്കുകയും ചെയ്യും.
മുട്ട വിരിഞ്ഞുവരുന്ന വാൽമാക്രികൾ താഴെയുള്ള വെള്ളത്തിലാണ് വളരുന്നത്.
ജീവിക്കുന്ന ഇടത്തിന്റെ നാശത്താൽ ഗുരുതരമായ വംശനാശഭീഷണി നേരിടുന്നു.
ഇതും കാണുക ഇളിത്തേമ്പൻ തവള അവലംബം പുറത്തേക്കുള്ള കണ്ണികൾ Rhacophorus pseudomalabaricus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളിപ്പാവുകൻ ഇംഗ്ലീഷ് വിലാസം https://ml.wikipedia.org/wiki/Barilius_bendelisis ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിൽ ചാലക്കുടിപ്പുഴയിലും ഭാരതപ്പുഴയിലും മാത്രം കണ്ടെത്തിയിട്ടുള്ള ഒരു മത്സ്യമാണ് പുള്ളിപാവുകൻ .
( ശാസ്ത്രീയനാമം : Barilius bendelisis ) .
ഇന്ത്യയെക്കൂടാതെ പാകിസ്താൻ , ശ്രീലങ്ക , ബംഗ്ലാദേശ് , നേപ്പാൾ , ഭൂട്ടാൻ തുടങ്ങിയ രാജ്യങ്ങളിൽക്കൂടി വിതരണം ചെയ്യപ്പെട്ടിരിക്കുന്നു.